pythainlp/thai-wiki-dataset-v3 huggingface dataset:
ปราสาทเอดินบะระ

ปราสาทเอดินบะระ (Edinburgh Castle) เป็นปราสาทสำคัญทางประวัติศาสตร์ของเมืองเอดินบะระ ในสกอตแลนด์ ตั้งอยู่บนยอดเนินเขาคาสเซิลร็อค ซึ่งเป็นที่อยู่อาศัยของมนุษย์มาตั้งแต่สมัยยุคเหล็ก แต่ที่มาในช่วงแรกนั้นยังไม่ปรากฎหลักฐานที่ชัดเจน ในอดีตนั้นได้เคยมีปราสาทที่เป็นพระราชฐานในบริเวณเดียวกันนี้ตั้งแต่รัชสมัยของพระเจ้าเดวิดในสมัยศตวรรษที่ 12 และเป็นพระราชฐานเรื่อยมาจนถึงปีค.ศ. 1633
ตั้งแต่ศตวรรษที่ 15 เป็นต้นมา บทบาทของปราสาทในฐานะพระราชฐานนั้นได้เริ่มลดความสำคัญลง และในศตวรรษที่ 17 ได้กลายมาเป็นป้อมปราการทางทหารแทน โดยตัวปราสาทนั้นมีความสำคัญในฐานะมรดกสำคัญแห่งชาติสกอตแลนด์ และได้รับการยอมรับมากขึ้นตั้งแต่ต้นศตวรรษที่ 19 เรื่อยมาโดยมีโครงการบูรณะสำคัญหลายครั้งในรอบกว่า 150 ปีที่ผ่านมา
==อ้างอิง==
ปราสาทเอดินบะระ
ผู้เล่นในฟุตซอลชิงแชมป์เอเชีย 2022

ด้านล่างนี้คือรายชื่อของผู้เล่นสำหรับทีมชาติแต่ละชาติที่เข้าร่วมการแข่งขันฟุตซอลชิงแชมป์เอเชีย 2022 รายการนี้จะจัดขึ้นที่ ประเทศคูเวต ระหว่างวันที่ 27 กันยายน ถึง 8 ตุลาคม ค.ศ. 2022 โดยสมาพันธ์ฟุตบอลเอเชีย การแข่งขันครั้งนี้เป็นการแข่งขันครั้งที่ 15 สำหรับทีมชาติประเภททีมชายของเอเชีย
แต่ละทีมสามารถลงทะเบียนผู้เล่นได้ 14 คน อย่างน้อย 2 คนในจำนวนนี้ต้องเป็นผู้รักษาประตู รายชื่อผู้เล่นทั้งหมดมีดังต่อไปนี้
== กลุ่มเอ ==
===คูเวต===
รายชื่อผู้เล่นรอบสุดท้ายได้ประกาศไว้เมื่อวันที่ 26 กันยายน.
หัวหน้าผู้ฝึกสอน:  Cacau
===อิรัก===
หัวหน้าผู้ฝึกสอน:  Mohammad Nazemasharieh
===ไทย===
รายชื่อผู้เล่นรอบสุดท้ายได้ประกาศไว้เมื่อวันที่ 23 กันยายน.
หัวหน้าผู้ฝึกสอน:  Carlos Núñez
===โอมาน===
รายชื่อผู้เล่นรอบสุดท้ายได้ประกาศไว้เมื่อวันที่ 26 กันยายน.
หัวหน้าผู้ฝึกสอน: Younis Al-Fahdi
==กลุ่มบี==
===อุซเบกิสถาน===
รายชื่อผู้เล่นรอบสุดท้ายได้ประกาศไว้เมื่อวันที่ 22 กันยายน.
หัวหน้าผู้ฝึกสอน: Bakhodir Akhmedov
===บาห์เรน===
หัวหน้าผู้ฝึกสอน:  Lino Gomes
===ทาจิกิสถาน===
หัวหน้าผู้ฝึกสอน: Pairav Vakhidov
===เติร์กเมนิสถาน===
หัวหน้าผู้ฝึกสอน: Guwanç Kanaýew
==กลุ่มซี==
===อิหร่าน===
หัวหน้าผู้ฝึกสอน: Vahid Shamsaei
===เลบานอน===
หัวหน้าผู้ฝึกสอน:  João Almeida
===จีนไทเป===
หัวหน้าผู้ฝึกสอน:  Adil Amarante
===อินโดนีเซีย===
หัวหน้าผู้ฝึกสอน:  Mohammad Hashemzadeh
==กลุ่มดี==
===ญี่ปุ่น===
หัวหน้าผู้ฝึกสอน: Kenichiro Kogure
===เวียดนาม===
หัวหน้าผู้ฝึกสอน:  Diego Giustozzi
===เกาหลีใต้===
หัวหน้าผู้ฝึกสอน: Lee Sang-jin
===ซาอุดีอาระเบีย===
หัวหน้าผู้ฝึกสอน:  Andreu Plaza
==อ้างอิง==
==แหล่งข้อมูลอื่น==
Official website
ผู้เล่น
ผู้เล่นทัวร์นาเมนต์ฟุตซอล
คอยน์มาสเตอร์

คอยน์มาสเตอร์ (Coin Master) เป็นวิดีโอเกมบนมือถือผู้เล่นเดี่ยวที่เล่นได้ฟรี สร้างโดยสตูดิโอ Moon Active สัญชาติอิสราเอล ตัวเกมมียอดดาวน์โหลดมากกว่า 100 ล้านครั้ง คอยน์มาสเตอร์ เป็นเกมมือถือที่ทำรายได้สูงสุดในสหราชอาณาจักร (ตั้งแต่เดือนกุมภาพันธ์ พ.ศ. 2562) และเยอรมนี (ตั้งแต่เดือนมิถุนายน พ.ศ. 2562) รูปแบบการเล่นนั้นเรียบง่าย สิ่งที่คุณต้องทำคือรวบรวม การหมุนฟรีและหมุนสล็อตมิชน์เพื่อรับเหรียญ จากนั้นใช้เหรียญเหล่านั้นเพื่อสร้างหมู่บ้าน
== หมายเหตุ ==
== อ้างอิง ==
== แหล่งข้อมูลอื่น ==
คอยน์มาสเตอร์ ที่ MoonActive
วิดีโอเกมเล่นฟรี
เกมสำหรับวินโดวส์
เกมสำหรับไอโอเอส
เกมสำหรับแอนดรอยด์
เกมสำหรับแมคโอเอส
วิดีโอเกมที่ออกวางจำหน่ายในปี พ.ศ. 2559
พระราชบัญญัติสกอตแลนด์ ค.ศ. 1998

พระราชบัญญัติสกอตแลนด์ ค.ศ. 1998 (หมวดที่ 46) เป็นพระราชบัญญัติแห่งรัฐสภาสหราชอาณาจักรเพื่อจัดตั้งรัฐสภาสกอตที่มีการกระจายอำนาจและมีอำนาจเปลี่ยนแปลงภาษี และเพื่อจัดตั้งรัฐบาลสกอต (ขณะนั้นเรียก คณะบริหารสกอต) ถือเป็นกฎหมายรัฐธรรมนูญที่สำคัญที่สุดฉบับหนึ่งซึ่งรัฐสภาสหราชอาณาจักรอนุมัติขึ้นในระหว่างเวลาตั้งแต่มีการอนุมัติพระราชบัญญัติประชาคมยุโรปใน ค.ศ. 1972 ไปจนถึงการอนุมัติพระราชบัญญัติสหภาพยุโรป (การถอนตัว) ใน ค.ศ. 2018 และยังเป็นกฎหมายฉบับสำคัญที่สุดที่มีผลกระทบต่อสกอตแลนด์นับตั้งแต่มีพระราชบัญญัติสหภาพ ค.ศ. 1707 ซึ่งใช้ลงสัตยาบันต่อสนธิสัญญาสหภาพ และนำไปสู่การยุบรัฐสภาแห่งสกอตแลนด์ในที่สุด
== อ้างอิง ==
== แหล่งข้อมูลอื่น ==
Browse Legislation: Scotland กฎหมายหลักหรือกฎหมายเฉพาะของสกอตแลนด์ที่ legislation.gov.uk 
เว็บไซต์รัฐสภาสกอต 
เว็บไซต์รัฐบาลสกอต
การโอนอำนาจให้สกอตแลนด์
พระราชบัญญัติรัฐสภาแห่งสหราชอาณาจักร พ.ศ. 2541
การผนวกภาคใต้และภาคตะวันออกของยูเครนเข้ากับรัสเซีย

วันที่ 30 กันยายน 2565 รัฐบาลรัสเซียลงนามสนธิสัญญารับเข้าเป็นสมาชิก (accession treaty) กับข้าราชการที่รัสเซียแต่งตั้ง เป็นการผนวกแคว้น 4 แคว้นของยูเครนซึ่งรัสเซียยึดครองได้บางส่วน ประกอบด้วยแคว้นดอแนตสก์ แคร์ซอน ลูฮันสก์ และซาปอริฌเฌีย เป็นส่วนหนึ่งของรัสเซีย โดยพื้นที่ 4 แคว้นนี้คิดเป็นประมาณ 15% ของดินแดนยูเครนทั้งหมด ทั้งนี้แคว้นทั้งสี่ยังคงมีการสู้รบ และประชากรส่วนใหญ่หนีออกจากพื้นที่ตั้งแต่รัสเซียเริ่มรุกรานยูเครนในปี 2565 มีพิธีผนวกดินแดนอย่างเป็นทางการในกรุงมอสโกโดยมีหัวหน้าจากทั้ง 4 แคว้นกับวลาดีมีร์ ปูติน ประธานาธิบดีรัสเซีย เข้าร่วม ขณะที่ยูเครน สหภาพยุโรป และสหประชาชาติล้วนแถลงว่าพิธีการผนวกดินแดนนี้ไม่มีคุณค่าทางกฎหมาย การผนวกดินแดนดังกล่าวเป็นการสร้างสะพานบกระหว่างแผ่นดินใหญ่รัสเซียกับไครเมียซึ่งรัสเซียผนวกไปตั้งแต่ปี 2557 นอกจากนี้เหตุดังกล่าวยังนับว่าเป็นการผนวกดินแดนใหญ่สุดของยุโรปนับตั้งแต่สงครามโลกครั้งที่สอง
การผนวกดินแดนดังกล่าวเกิดขึ้นหลังมีการจัดการลงประชามติโดยทางการที่รัสเซียหนุนหลังในแคว้น 4 แคว้นนี้ ซึ่งถูกสหประชาชาติประณาม ประชาคมนานาชาติไม่รับรองการผนวกดินแดนนี้ ไม่กี่ชั่วโมงหลังมีการประกาศ วอลอดือมือร์ แซแลนสกึย ประธานาธิบดียูเครน ประกาศว่ายูเครนจะเริ่มกระบวนการขอเข้าร่วมเนโทโดยใช้ช่องทางเร่งด่วน
== อ้างอิง ==
 
การรุกรานยูเครนของรัสเซีย พ.ศ. 2565
สงครามรัสเซีย–ยูเครน
การผนวก
พ.ศ. 2565
ประเทศยูเครนในปี พ.ศ. 2565
ความสัมพันธ์ระหว่างประเทศในคริสต์ศตวรรษที่ 21
อุดมการณ์เรียกร้องดินแดนของชนชาติรัสเซีย
การยึดครองทางทหารของรัสเซีย
จึงเชียง

ท่านผู้หญิงเชียง มีนามเดิมว่า เชียง หรือ จึงเชียง เป็นท่านผู้หญิงพิษณุโลกในฐานะเอกภริยาของเจ้าพระยาพิษณุโลก (เรือง) และเป็นสตรีในประวัติศาสตร์กรุงศรีอยุธยาที่มีบทบาทในการต่อต้านการเข้ายึดเมืองพระพิษณุโลกของเจ้าฟ้าจีดในช่วงสงครามการเสียกรุงศรีอยุธยาครั้งที่สอง
== ประวัติ ==
ในพงศาวดารไทย กล่าวว่า ท่านผู้หญิงเชียง เป็นภรรยาของเจ้าพระยาพิษณุโลก (เรือง) ไม่ปรากฎนามมารดา มีนิวาสสถานเดิมในกำแพงเมืองกรุงศรีอยุธยาที่บริเวณบ้านประตูจีนตั้งแต่รัชกาลสมเด็จพระเจ้าอยู่หัวบรมโกศ เป็นสตรีเชื้อสายจีนบุตรีของพระยาราชสุภาวดี (โกวผก) รั้งตำแหน่งสมุหนายก ชาวจีนสกุลเฉิน (แซ่ตัน หรือแซ่ตั้ง) ย่านบ้านประตูจีน เชื้อสายเจ้าพระยาอภัยราชา (โกวเฮง) สมุหนายก ซึ่งอาจถึงแก่อสัญกรรมในระหว่างการเสียกรุงศรีอยุธยาครั้งที่สอง และเป็นเครือญาติกับกรมพระเทพามาตย์ (นกเอี้ยง) พระราชชนนีของสมเด็จพระเจ้ากรุงธนบุรี
ท่านผู้หญิงเชียงมีญาติพี่น้องร่วมสายเลือด 4 คน ดังนี้
เจ้าขรัวเงิน
เจ้าขรัวบุญหลาน เจ้าเมืองจันทบุรี สมัยกรุงธนบุรี
พระยารามณรงค์ (ขุนรามหมื่นซ่อง)
เจ้าพระยาสุรบดินทร์สุรินทร์ฦๅไชย (บุญมี)
== บรรดาศักดิ์ ==
คุณหญิงเชียง
ท่านผู้หญิงเชียง มีบรรดาศักดิ์เป็น ท่านผู้หญิงพิษณุโลก ถือศักดินา 5,000 (กึ่งหนึ่งของเจ้าเมืองพิษณุโลก) ตั้งแต่รัชกาลสมเด็จพระเจ้าอยู่หัวบรมโกศ
พระมเหสี สถาปนาขึ้นเป็นเจ้าโดยเจ้าพระยาพิษณุโลก (เรือง) หลังจากตั้งชุมนุมเจ้าพระยาพิษณุโลก (เรือง)
== การต่อต้านการยึดเมืองพิษณุโลกของเจ้าฟ้าจีด ==
ขณะที่เจ้าพระยาพิษณุโลก (เรือง) กำลังติดศึกรบกับพม่าที่เมืองสุโขทัยอยู่นั้น ที่เมืองพระพิษณุโลกเหลือเพียงขุนนางเพียงบางส่วน กรมขุนสุรินทรสงคราม (เจ้าฟ้าจีด) เสด็จลี้ภัยจากกรุงศรีอยุธยามายังเมืองพิษณุโลกแล้วขึ้นนั่งเมืองเป็นเจ้าเมืองเสียเอง
ท่านผู้หญิงเชียงจึงแอบหนีลงเรือล่องขึ้นไปเมืองสุโขทัยเพื่อบอกความแก่เจ้าพระยาพิษณุโลก (เรือง) เป็นเหตุให้ต้องเลิกทัพกลางคัน ทำให้ทัพพม่าถือโอกาสเคลื่อนทัพล่วงเลยไปยังกรุงศรีอยุธยา พระราชพงศาวดาร ฉบับพระราชหัตถเลขา กล่าวว่า
ขณะนั้นจึงเชียงภรรยาเจ้าพระยาพิษณุโลก หนีลงเรือน้อยกับพรรคพวกบ่าวไพร่ขึ้นไป ณ เมืองสุโขทัย แจ้งความแก่เจ้าพระยาพิษณุโลกๆ ก็โกรธ จึงเลิกทัพลงมาชุมพลอยู่ ณ หลังเมืองพิจิตร แล้วยกขึ้นไปตั้งค่าย ณ ท้ายเมืองพิษณุโลก ได้รบกับพวกเจ้าฟ้าจีดหลายเพลา เจ้าฟ้าจีดจึงแตกหนีออกจากเมือง
== วัฒนธรรมร่วมสมัย ==
กรุงแตก นวนิยายอิงประวัติศาสตร์ ประพันธ์โดย หลวงวิจิตรวาทการ (วิจิตร วิจิตรวาทการ) กล่าวถึง ท่านผู้หญิงเชียง ภริยาของเจ้าพระยาพิษณุโลก (เรือง) กับคุณหญิงนิ่มนวล ภริยาของหลวงจบไกรแดน กับเหตุการณ์ต่อต้านการเข้ายึดเมืองพระพิษณุโลกของเจ้าฟ้าจีด และบทสนทนาระหว่างท่านผู้หญิงเชียงกับหลวงโกษา (ยัง) เรื่องการเชิดชูเจ้าฟ้าจีดขึ้นเป็นเจ้าเมือง
== ดูเพิ่ม ==
เจ้าพระยาพิษณุโลก (เรือง โรจนกุล)
== อ้างอิง ==
เชิงอรรถ
บุคคลในประวัติศาสตร์กรุงศรีอยุธยา
ขุนนางในสมัยกรุงศรีอยุธยา
บุคคลในยุคราชวงศ์บ้านพลูหลวง
การล่มสลายของอาณาจักรอยุธยา
ท่านผู้หญิง
สกุลโรจนกุล
เจน นาทภูมิ

เจน นาทภูมิ เป็นชื่อในวงการบันเทิงของอดีตนักแสดงดาวร้ายชาวไทย
== ประวัติ ==
เจน นาทภูมิ มีชื่อจริงว่า อรุณ อิ่มเขียว ต่อมาเปลี่ยนชื่อเป็น ปองพบ เป็นชาวอำเภอบรรพตพิสัย จังหวัดนครสวรรค์ จบชั้นประถมศึกษาปีที่ 7 จากโรงเรียนวัดธรรมจริยาวาส ต.หนองกรด อ.บรรพตพิสัย และย้ายไปเรียนต่อที่วัดเทวสุนทร กรุงเทพมหานคร จนมีอายุ 17 ปี ได้เข้าเรียนวิชาการแสดงหลักสูตรการแสดงชั้นสูงในชั้นขั้นมูลฐาน เมื่อปี 2519 ของสมาคมนักแสดงอาชีพแห่งประเทศไทย เป็นศิษย์การแสดงของสุพรรณ บูรณะพิมพ์ และ ครูฉลวย ศรีรัตนา
ได้เข้าสู่วงการแสดงครั้งแรกคือภาพยนตร์เรื่อง แผ่นดินวิปโยค ปี พ.ศ. 2521 และละครกับค่ายกันตนา เรื่อง เจ้าซอใจซื่อ ร่วมกับ ฐาปกรณ์ ดิษยนันทน์ ต่อมาได้แสดงละครเรื่อง ตี๋ใหญ่ และอีกหลาย ๆ เรื่อง โดยบทบาทที่น่าจดจำคือบทตัวร้ายและบทเพื่อนพระเอกและยังเคยมีผลงานภาพยนตร์บนจอเงินเช่น ไปรษณีย์สื่อรัก 2529 ฯลฯ การแสดงดังกล่าวทำให้เจอกับปัญหาของเอฟเฟกต์จนเกิดอาการหูดับ ถึงขั้นไม่ได้ยินเสียงอะไรเลย จึงไม่ได้รับงานแสดงอีก
เจน เสียชีวิตเมื่อวันที่ 11 กุมภาพันธ์ พ.ศ. 2563 จากโรคประจำตัว สิริอายุรวม 62 ปี
== ผลงานละครโทรทัศน์ ==
เจ้าซอใจซื่อ 2525 (ช่อง 5)
ไอ้ทิมมวยไทย 2526 (ช่อง 5)
ล่าวิญญาณ 2527 (ช่อง 7)
เหล็กน้ำพี้ 2527 (ช่อง 5)
ซีอุย 2527 (ช่อง 5)
คนทะเล 2527 (ช่อง 5)
ตี๋ใหญ่ 2528 (ช่อง 5)
อสูรกาย 2528 (ช่อง 5)
ลูกผู้ชายไม้ตะพด 2528 (ช่อง 7)
ขบวนการนกกางเขน 2529 (ช่อง 7)
ป่าสนธยา 2530 (ช่อง 7)
สารวัตรเถื่อน 2530 (ช่อง 7)
ตะรุเตา 2531 (ช่อง 7)
สายลับสองหน้า 2532 (ช่อง 7)
เงือกสาวดาวรุ่ง 2534 (ช่อง 3)
อยู่กับก๋ง 2536 (ช่อง 3)
สาวรำวง 2537 (ช่อง 3)
เลือดเข้าตา 2538 (ช่อง 5)
มือปืน 2542 (ช่อง 3)
ตี๋ใหญ่ 2542 (ช่อง 3)
เทวดาเดินดิน 2544 (ช่อง 3)
== ผลงานภาพยนตร์ ==
แผ่นดินวิปโยค 2521
ไปรษณีย์สื่อรัก 2529
วงศาคณาญาติ 2530
== ผลงานมิวสิควีดีโอ ==
อดีตรักวังบัวบาน - เสรี รุ่งสว่าง
แม่ค้าตาคม - เสรี รุ่งสว่าง
พอหรือยัง - เสรี รุ่งสว่าง
เรารอเขาลืม - เสรี รุ่งสว่าง
คนซื่อคือคนช้ำ - สายัณห์ สัญญา
แสบหัวใจ - ไวพจน์ เพชรสุพรรณ
เกลียดเธอเข้ากระดูกดำ - ไวพจน์ เพชรสุพรรณ
== อ้างอิง ==
นักแสดงชาวไทย
บุคคลจากอำเภอบรรพตพิสัย
วัดสมอราย (อำเภอเมืองนครราชสีมา)

วัดสมอราย สร้างขึ้นเมื่อ พ.ศ. 2299 เป็นวัดราษฎร์ สังกัดมหานิกาย ตั้งอยู่เลขที่ 432 ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
การสร้างวัดสันนิษฐานจากภูมิทัศน์บริเวณรอบวัด ในสมัยนั้นมีต้นสมอเกิดขึ้นเรียงรายมากมาย ชาวบ้านจึงถือเอาเหตุนี้มาตั้งชื่อวัดสืบมา
ต่อมาเมื่อปี พ.ศ. 2502 จึงได้รับพระราชทานวิสุงคามสีมา 
== ลำดับเจ้าอาวาสที่ปรากฏชื่อชัดเจน ==
== อาคารเสนาสนะ ==
อุโบสถ
ศาลาการเปรียญ
กุฏิสงฆ์
หอกลอง-ระฆัง
== อ้างอิง ==
สมอราย
บอสเนียและเฮอร์เซโกวีนา (แก้ความกำกวม)

บอสเนียและเฮอร์เซโกวีนา อาจหมายถึง
ประเทศบอสเนียและเฮอร์เซโกวีนา - ประเทศในคาบสมุทรบอลข่าน ทวีปยุโรป
* สหพันธรัฐบอสเนียและเฮอร์เซโกวีนา - หนึ่งในสองหน่วยการปกครองของประเทศบอสเนียและเฮอร์เซโกวีนา โดยอีกหน่วยหนึ่งคือเรปูบลิกาเซิร์ปสกา
สาธารณรัฐบอสเนียและเฮอร์เซโกวีนา (ค.ศ. 1992–1995) - อดีตประเทศก่อนหน้าประเทศบอสเนียและเฮอร์เซโกวีนาในปัจจุบัน
สาธารณรัฐสังคมนิยมบอสเนียและเฮอร์เซโกวีนา (ค.ศ. 1963–1992) - 1 ใน 6 องค์ประกอบในสหพันธ์สาธารณรัฐสังคมนิยมยูโกสลาเวีย
วัดราชสีมา

วัดราชสีมา หรือ วัดราชสีมาราม สร้างขึ้นเมื่อ พ.ศ. 2480 เดิมชื่อว่า วัดมะค่าโบสถ์ เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาปี พ.ศ. 2533 พระศรีธรรมาภรณ์ ได้เปลี่ยนชื่อวัดเป็น วัดราชสีมาราม เนื่องจากเป็นวัดหน้าเมืองโคราช เป็นเส้นทางสู่ตัวเมืองนครราชสีมา และภาคอีสาน
ต่อมาเมื่อวันที่ 13 มกราคม พ.ศ. 2538 จึงได้รับพระราชทานวิสุงคามสีมา 
== ลำดับเจ้าอาวาสที่ปรากฏชื่อชัดเจน ==
== อาคารเสนาสนะ ==
อุโบสถ
ศาลาการเปรียญ
กุฏิสงฆ์
หอกลอง-ระฆัง
ศาลาบำเพ็ญกุศล และฌาปนสถาน
== อ้างอิง ==
ราชสีมา
ไทยลีก 3 ฤดูกาล 2565–66 – โซนกรุงเทพและปริมณฑล

ไทยลีก 3 ฤดูกาล 2565–66 โซนกรุงเทพและปริมณฑล เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
== สโมสร ==
สโมสรที่เข้าแข่งขันในฤดูกาล 2565–66 โซนกรุงเทพและปริมณฑล มีจำนวน 14 สโมสร โดยแบ่งเป็นสโมสรจากฤดูกาล 2564–65 จำนวน 13 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 1 สโมสร
=== สนามเหย้า ที่ตั้ง และผลงานฤดูกาลที่แล้ว ===
=== ข้อมูลสโมสร ===
=== ผู้เล่นต่างชาติ ===
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
{|class="unsortable"
|-
| style="width:15px; background:#ffdddd;"| ||ผู้เล่นต่างชาติทั่วไป
|-
| style="width:15px; background:#ffffdd;"| ||ผู้เล่นต่างชาติ (เอเชีย)
|-
| style="width:15px; background:#ddffdd;"| ||ผู้เล่นต่างชาติ (อาเซียน)
|-
| style="width:15px; background:#c8ccd1;"| ||ไม่มีการลงทะเบียนผู้เล่นต่างชาติ
|}
=== การเปลี่ยนแปลงที่ตั้ง และอัตลักษณ์ ===
พราม แบงค็อก ย้ายไปใช้สนามกีฬามหาวิทยาลัยรามคำแหง แทนสนามกีฬาไทย-ญี่ปุ่น ดินแดง
สมุทรปราการ เปลี่ยนชื่อเป็นโบลาเวน สมุทรปราการ และมีการเปลี่ยนโลโก้ใหม่
อินเตอร์ แบงค็อก เปลี่ยนชื่อเป็นเอยูยู อินเตอร์ แบงค็อก และมีการเปลี่ยนโลโก้ใหม่
=== การเปลี่ยนแปลงผู้จัดการทีม ===
== ตารางคะแนน ==
=== อันดับ ===
=== อันดับตามสัปดาห์ ===
=== ผลการแข่งขันที่ลงเล่น ===
== ผลการแข่งขัน ==
== สถิติ ==
=== ผู้ทำประตูสูงสุด ===
=== แฮตทริก ===
=== คลีนชีตส์ ===
== ผู้ชม ==
=== สถิติผู้ชมทั้งหมด ===
=== จำนวนผู้ชมจากเกมเหย้า ===
แหล่งที่มา: ไทยลีก 
== อ้างอิง ==
กรุงเทพและปริมณฑล
การแข่งขันกีฬาในกรุงเทพมหานคร
การแข่งขันกีฬาในจังหวัดนครนายก
การแข่งขันกีฬาในจังหวัดนนทบุรี
การแข่งขันกีฬาในจังหวัดปทุมธานี
การแข่งขันกีฬาในจังหวัดสมุทรปราการ
วัดดอนสัก (จังหวัดสุราษฎร์ธานี)

วัดดอนสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี
วัดดอนสักตั้งวัดเมื่อ พ.ศ. 2050 ภายในวัดมีถ้ำเชื่อว่าเป็นถ้ำที่เก็บของสมัยสงครามที่เรียกกันว่า ถ้ำสิ่งของ เมื่อสมัยกรุงศรีอยุธยาตอนกลางมีกองทหารหัวเมืองนครศรีธรรมราชและหัวเมืองไชยาได้มาตั้งบริเวณนี้เพื่อดูแลความปลอดภัยให้กับชาวบ้านและพ่อค้าที่เดินทางค้าขาย ดูแลรักษาความปลอดภัยและคุ้มครองทรัพย์สินของราษฎรที่นำมาเก็บรักษาในถ้ำ ชาวบ้านจึงเรียกว่าวัดสิ่งของ ต่อมาเมื่อทหารถูกเรียกตัวกลับเนื่องจากพม่าได้ตีกรุงศรีอยุธยาแตก ไม่มีทหารมาคุ้มครองรักษาทรัพย์สินสิ่งของมีค่าได้ถูกขโมยจนเกือบหมด เหลือแต่เพียงเศษหักพัง ขันลงหิน ถ้วยชามสังคโลก และพระยอดขุนพลเก่าที่หักพัง ต่อมาชาวบ้านก็ได้เปลี่ยนชื่อถ้ำมาเป็น "ถ้ำสิงขร" วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553
จุดเด่นของวัดคือมีองค์หลวงปู่ทวดเหยียบน้ำทะเลจืด ปางสมาธิ องค์ใหญ่ที่สุดในโลก มีฐานหน้าตักกว้าง 40 เมตร สูง 39 เมตร ที่ส่วนสูงไม่รวมฐานจากพื้นดิน ดำริสร้างโดยพระครูไพโรจน์ธรรมรุจิ (พระมหาวิลาศ) เจ้าอาวาส โดยใช้พื้นที่ประมาณ 1 ไร่เศษ มีการขุดดินลึกลงไปประมาณ 2 เมตร เพื่อจัดทำเป็นสระน้ำล้อมรอบฐานองค์พระ
ปูชนียวัตถุที่สำคัญ ได้แก่ พระพุทธรูปปางไสยาสน์ พระพุทธรูปทรายแดง พระพุทธรูปดินเผา และพ่อท่านเจ้าวัดซึ่งเป็นพระพุทธรูปดินเผาที่มีขวดกระดูกมาวางจำนวนมากและมีจอมปลวกห่อหุ้ม ปัจจุบันได้มีการสร้างเจดีย์เล็ก ๆ และนำพระพุทธรูปเก่าแก่มาประดิษฐานไว้บนเพื่อห่อหุ้มอีกชั้นแต่พระพุทธรูปและขวดกระดูกภายในยังเหมือนเดิม
== อ้างอิง ==
ดอนสัก
โบราณสถานในจังหวัดสุราษฎร์ธานี
อำเภอดอนสัก
วัดเลียบ (จังหวัดนครราชสีมา)

วัดเลียบ สร้างขึ้นเมื่อ พ.ศ. 2460 เป็นวัดราษฎร์ สังกัดมหานิกาย ตั้งอยู่บ้านเลียบ ตำบลในเมือง อำเภอเมืองนครราชสีมา จังหวัดนครราชสีมา
ขุนหลวงประสิทธิ์โวหาร (พุฒ) และนางปลื้ม ศิริบรุ คหบดีในสมัยนั้น ได้ชักชวนชาวบ้านบริจาคที่ดินเพื่อสร้างวัด และตั้งชื่อวัดว่า วัดเลียบ เพราะเหตุที่มีต้นเลียบใหญ่ เลยถือเอาเหตุนี้ตั้งชื่อหมู่บ้านและวัดสืบมาจนถึงปัจจุบัน
ต่อมาเมื่อวันที่ 10 มกราคม พ.ศ. 2528 จึงได้รับพระราชทานวิสุงคามสีมา 
== ลำดับเจ้าอาวาสที่ปรากฏชื่อชัดเจน ==
== อาคารเสนาสนะ ==
อุโบสถ (สิม) สร้างเมื่อ พ.ศ. 2488 และได้มีการบูรณะในปี พ.ศ. 2526 โดยเมื่อ พ.ศ. 2522 ได้มีการโจรกรรมพระไม้ 2 องค์ และ พ.ศ. 2552 ได้มีการโจรกรรมพระไม้อีก 1 องค์
ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน รวมถึงมีเจดีย์สีน้ำตาล สร้างเมื่อปี พ.ศ. 2555 ภายในมีพระพุทธบาทจำลอง และของศักดิ์สิทธิ์จำนวนมาก เช่น พระแก้วมรกต และพระพุทธรูปทำจากทองคำ
== อ้างอิง ==
เลียบ
วัดกุสุมภ์สัทธาราม

วัดกุสุมภ์สัทธาราม เดิมชื่อวัด วัดท่าตะโก สร้างขึ้นเมื่อวันที่ 2 กันยายน พ.ศ. 2511 เป็นวัดราษฎร์ สังกัดมหานิกาย ตั้งอยู่บ้านท่าตะโก ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 15 มกราคม พ.ศ. 2513 จึงได้รับพระราชทานวิสุงคามสีมา
== ลำดับเจ้าอาวาสที่ปรากฏชื่อชัดเจน ==
== อาคารเสนาสนะ ==
อุโบสถ
ศาลาการเปรียญ
กุฏิสงฆ์
หอกลอง-ระฆัง
ศาลาบำเพ็ญกุศล และฌาปนสถาน
== อ้างอิง ==
กุสุมภ์สัทธาราม
เรือนร่มงิ้ว

เรือนร่มงิ้ว (อังกฤษ: Always) เป็นละครโทรทัศน์ไทยแนวพีเรียด-ดรามา-สยองขวัญ-สืบสวนสอบสวน-ชายรักชาย สร้างจากบทประพันธ์ของ ภาคินัย กสิรักษ์ ผลิตโดย บริษัท มอนทาจ เอ็นเตอร์เทนเมนท์ จำกัด นำแสดงโดย สาวิกา ไชยเดช , วิทยา วสุไกรไพศาล , อนุวัฒน์ ชูเชิดรัตนา , เวฬุรีย์ ดิษยบุตร , ชมพูนุช ปิยธรรมชัย , อภิวิชญ์ จักษ์ตรีมงคล , อัจฉรี บัวเขียว , แอริน ยุกตะทัต กำกับการแสดงโดย ชัชวาล ศาสวัตกลูน ออกอากาศวันจันทร์ - วันพฤหัสบดี เวลา 19.00 - 20.45 น. ต่อจากละคร เรยา
== นักแสดง ==
== อ้างอิง ==
รายการโทรทัศน์ช่อง 8
รายการโทรทัศน์ที่ออกอากาศในปี พ.ศ. 2564
วัดดอนสัก (จังหวัดอุตรดิตถ์)

วัดดอนสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝายหลวง อำเภอลับแล จังหวัดอุตรดิตถ์
วัดดอนสักตั้งวัดเมื่อ พ.ศ. 2275 ได้รับพระราชทานวิสุงคามสีมาเมื่อ พ.ศ. 2421 ชื่อของวัดมาจากการสร้างวิหารด้วยไม้สักเพียงต้นเดียวที่ขึ้นอยู่บนเนินสูงตามธรรมชาติ กล่าวกันว่าวัดนี้รอดพ้นจากการถูกพม่าเผาทำลายเพราะมีเสาหงส์ จึงเว้นไว้ไม่เผา แต่ใช้ดาบฟันบานประตูวิหารเพื่อเป็นเครื่องหมายว่าได้ทำการทำลายลงแล้ว มีร่องรอยให้เห็นจนถึงทุกวันนี้ ส่วนเสาหงส์ที่กล่าวถึงเป็นเสาไม้สัก แกะสลักเป็นรูปหงส์อยู่บนยอดเสา ซึ่งปัจจุบันผุพังหักลงไปแล้ว
วิหารของวัดมีบานประตูเป็นคู่บานประตูไม้จำหลักโบราณ สันนิษฐานว่าสร้างในสมัยอยุธยาตอนปลาย มีลวดลายสวยงาม  สำหรับวิหารวัดดอนสักมีลักษณะศิลปะเชียงแสนปนสุโขทัย ตัวเสาประตูเป็นลายกนกใบเทศสลับลายกระหนกก้ามปู บานประตูเป็นไม้แกะสลักทั้งบาน รูปลายกนกก้านขด มีรูปสัตว์หิมพานต์แทรกอยู่ในลวดลายกระหนกต่าง ๆ มีความอ่อนช้อยสวยงาม โดยบานซ้ายและขวานั้นไม่เหมือนกัน แต่เมื่อปิดบานแล้วลวดลายมีความลงตัวเข้ากันได้สนิท
== อ้างอิง ==
ดอนสัก
โบราณสถานในจังหวัดอุตรดิตถ์
วัดโคกพรม

วัดโคกพรม สร้างขึ้นเมื่อวันที่ 5 สิงหาคม พ.ศ. 2425 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาเมื่อวันที่ 2 กุมภาพันธ์ พ.ศ. 2538 จึงได้รับพระราชทานวิสุงคามสีมา 
== ลำดับเจ้าอาวาสที่ปรากฏชื่อชัดเจน ==
== อาคารเสนาสนะ ==
อาคารเสนาสนะที่สำคัญ ได้แก่ อุโบสถหลังเก่า แต่เดิมหลังคามุงด้วยกระเบื้องหน้าวัว ปัจจุบันมุงด้วยสังกะสี ไม่มีช่อฟ้าใบระกา โครงสร้างภายในทำด้วยไม้ ประกอบด้วยเสาไม้ 8 เหลี่ยม 8 ต้น แกะสลักบัวหัวเสาและโคนเสาดั้งทุกต้น กว้างประมาณ 7 เมตร ยาว 9 เมตร นอกจากนั้นยังมีศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปนสถาน
== อ้างอิง ==
โคกพรม
วัดทุ่งสว่าง (อำเภอเมืองนครราชสีมา)

วัดทุ่งสว่าง สร้างขึ้นเมื่อ พ.ศ. 2374 เป็นวัดราษฎร์ สังกัดมหานิกาย ตั้งอยู่ที่ถนนพายัพทิศ ตำบลในเมือง อำเภอเมืองนครราชสีมา จังหวัดนครราชสีมา
== ประวัติความเป็นมา ==
ที่มาของชื่อวัด เนื่องจากกองทัพเวียงจันทน์ เมื่อครั้งกวาดต้อนชาวนครราชสีมาออกจากเมืองโคราช มาสว่างที่บริเวณแห่งนี้จึงได้สร้างและตั้งชื่อไว้เป็นอนุสรณ์ ว่า ทุ่งสว่าง ซึ่งชาวบ้านได้สร้างหอระฆัง และกุฏิสงฆ์ไว้ หลังจากนั้นได้สร้างอุโบสถขึ้น จึงได้ชื่อว่า วัดทุ่งสว่าง
ในปี พ.ศ. 2438 วัดได้รับการอุปภัมถ์จากตระกูล อินทโสฬส โดยนางนกเอี้ยง อินทโสฬส เป็นผู้สร้างขึ้น ไม่ทราบว่าชัดว่าผู้ใดเป็นเจ้าอาวาส และได้รับพระราชทานวิสุงคามสีมา เมื่อ พ.ศ. 2499 ครั้นต่อมาพระยากำธรพายัพทิศ (ดิส อินทโสพัส) อดีตเจ้าเมืองนครราชสีมา จึงได้สร้างอุโบสถหลังใหม่ขึ้นอีก เนื่องจากหลังเก่าได้ชำรุดทรุดโทรมลงมาก
== ลำดับเจ้าอาวาสที่ปรากฏชื่อชัดเจน ==
== อาคารเสนาสนะ ==
อุโบสถ สร้างเมื่อปี พ.ศ. 2499 เป็นอาคารคอนกรีตเสริมเหล็ก
พระธาตุเจดีย์ สร้างขึ้นเมื่อปี พ.ศ. 2512 เพื่อให้ชาวบ้านได้กราบไหว้เมื่อมาทำบุญ ตั้งอยู่ด้านหลังของอุโบสถ
ศาลาการเปรียญ
กุฏิสงฆ์
หอกลอง-ระฆัง สร้างโดยตระกูลอินโสฬส
ศาลาบำเพ็ญกุศล และฌาปนสถาน
=== สิ่งที่น่าสนใจภายในวัด ===
• รอยพระพุทธบาทจำลอง ซึ่งจำลองมาจากวัดพระพุทธบาทราชวรวิหาร จังหวัดสระบุรี
• โรงเรียนพระปริยัติธรรม แผนกธรรม-แผนกบาลี
• ศูนย์อบรมเด็กก่อนเกณฑ์ภายในวัด เปิดสอนเมื่อ พ.ศ. 2531
== อ้างอิง ==
ทุ่งสว่าง
Abyssidrilus

Abyssidrilus เป็นสกุลของแอนเนลิดที่อยู่ในวงศ์ Naididae
สกุลนี้มีการกระจายตัวเกือบทั่วโลก
สปีชีส์:
Abyssidrilus altoides 
Abyssidrilus altus 
Abyssidrilus hessleri 
Abyssidrilus opulentus 
Abyssidrilus potens 
Abyssidrilus profundus 
Abyssidrilus remus 
Abyssidrilus segonzaci 
Abyssidrilus stilus 
== อ้างอิง ==
แอนเนลิด
สนธิสัญญาสหภาพ

สนธิสัญญาสหภาพ (Treaty of Union) เป็นสนธิสัญญาเพื่อก่อตั้งราชอาณาจักรบริเตนใหญ่ ซึ่งระบุว่า ให้ราชอาณาจักรอังกฤษ (ซึ่งขณะนั้นได้รวมเข้ากับเวลส์แล้ว) กับราชอาณาจักรสกอตแลนด์ รวมตัวกันเป็นราชอาณาจักรเดียวกัน เรียกชื่อว่า "บริเตนใหญ่" (Great Britain) ในเวลานั้นมักเรียกขานสนธิสัญญานี้ว่า บทบัญญัติสหภาพ (Articles of Union)
รายละเอียดต่าง ๆ ของสนธิสัญญาเป็นอันตกลงกันในวันที่ 22 กรกฎาคม ค.ศ. 1706 จากนั้นรัฐสภาอังกฤษและสกอตแลนด์จึงออกพระราชบัญญัติสหภาพเพื่อให้สนธิสัญญามีผล การก่อตั้งสหภาพทางการเมืองมีผลเมื่อ 1 พฤษภาคม ค.ศ. 1707
==อ้างอิง==
สนธิสัญญาเกี่ยวข้องกับอังกฤษ
สนธิสัญญาเกี่ยวข้องกับสกอตแลนด์
ความริเริ่มการช่วยเหลือด้านความมั่นคงยูเครน

ความริเริ่มการช่วยเหลือด้านความมั่นคงยูเครน (Ukraine Security Assistance Initiative; USAI) เป็นโครงการระดมทุนที่นำโดยกระทรวงกลาโหมสหรัฐ เพื่อเพิ่มขีดความสามารถของประเทศยูเครนในการป้องกันตนเองจากการรุกรานของรัสเซียอย่างมีประสิทธิภาพมากขึ้น ผ่านการฝึกอบรมเพิ่มเติมให้กับกองทัพยูเครน การให้ยุทโธปกรณ์ และคำปรึกษา
== ภาพรวม ==
การฝึกอบรม อุปกรณ์ และกิจกรรมการให้คำปรึกษาได้รวมอยู่ในชุดความช่วยเหลือของ USAI เพื่อปรับปรุงความสามารถในการป้องกันประเทศของยูเครนเช่น การตระหนักรู้สถานการณ์ทางทะเล ความปลอดภัยในการปฏิบัติการ และสมรรถนะของอุปกรณ์และเครื่องมือของกองทัพอากาศยูเครน ตลอดจนขีดความสามารถของพลังทำลาย การสั่งการและการควบคุม และความอยู่รอด สำหรับการตอบโต้การโจมตีทางไซเบอร์ของรัสเซียและการเผยแพร่ข่าวลวง USAI ยังสนับสนุนการป้องกันทางไซเบอร์และการสื่อสารทางยุทธศาสตร์อีกด้วย
USAI ร่วมกับกระทรวงการต่างประเทศสหรัฐ สนับสนุนกิจกรรมความช่วยเหลือด้านความมั่นคงที่หลากหลาย ซึ่งรวมถึงและไม่จำกัดเพียง การสนับสนุนข่าวกรอง การฝึกอบรมบุคลากร การสนับสนุนอุปกรณ์และการขนส่ง พัสดุ และบริการอื่นๆ
== เงินทุน ==
ในเดือนสิงหาคม พ.ศ. 2565 เงินทุน 3 พันล้านดอลลาร์ที่แจกจ่ายในส่วนต่าง ๆ ของโครงการ จะถูกใช้เพื่อซื้ออุปกรณ์ อาวุธ และกระสุนโดยตรงจากผู้จัดหายุทธภัณฑ์ให้กับกองทัพสหรัฐ
== อ้างอิง ==
ความสัมพันธ์ยูเครน–สหรัฐ
สงครามรัสเซีย–ยูเครน
Abyssoanthus

Abyssoanthus เป็นสกุลหนึ่งของไนดาเรียน และเป็นสกุลเดียวในวงศ์ Abyssoanthidae
สปีชีส์:
Abyssoanthus convallis Reimer & Sinniger, 2010
Abyssoanthus nankaiensis Reimer & Fujiwara in Reimer, Sinniger, Fujiwara, Hirano & Maruyama, 2007
== อ้างอิง ==
Zoantharia
สกุลของ Hexacorallia
Abyssochitonidae

Abyssochitonidae เป็นวงศ์ของลิ่นทะเลในอันดับ Lepidopleurida
สกุล:
Ferreiraella Sirenko, 1988
== อ้างอิง ==
ลิ่นทะเล
ลำตะคอง

ลำตะคอง เป็นลำน้ำสายสำคัญสายหนึ่งของจังหวัดนครราชสีมา ต้นน้ำเกิดจากเขาฟ้าผ่าซึ่งแบ่งเขตอำเภอเมืองนครนายก จังหวัดนครนายก กับอำเภอปากช่อง จังหวัดนครราชสีมา ไหลผ่านเขตอำเภอปากช่องและอำเภอสีคิ้ว เป็นเส้นแบ่งเขตอำเภอสีคิ้วกับอำเภอสูงเนิน ผ่านเขตอำเภอสูงเนิน เป็นเส้นแบ่งเขตอำเภอขามทะเลสอกับอำเภอเมืองนครราชสีมา ผ่านเขตอำเภอเมืองนครราชสีมา ไปลงแม่น้ำมูลในเขตอำเภอเฉลิมพระเกียรติ ยาว 243 กิโลเมตร มีชื่อเรียกเป็นตอน ๆ ตั้งแต่ต้นน้ำคือ คลองลำตะคอง ห้วยป่าไผ่ ลำเหมืองกลาง ลำตะคอง และลำตะคองเก่า
ลำตะคองมีพื้นที่ลุ่มน้ำประมาณ 3,518 ตารางกิโลเมตร และมีปริมาณน้ำท่าตามธรรมชาติประมาณปีละ 510 ล้านลูกบาศก์เมตร หรือประมาณร้อยละ 2.62 ของปริมาณน้ำท่าตามธรรมชาติทั้งหมดของลุ่มน้ำมูล มีการสร้างเขื่อนกั้นน้ำลำตะคองชื่อว่า "เขื่อนลำตะคอง" ทำให้สามารถใช้อ่างเก็บน้ำเพื่อการชลประทานได้
== อ้างอิง ==
ตะคอง‎
ตะคอง‎
อำเภอเมืองนครนายก
อำเภอปากช่อง
อำเภอสีคิ้ว
อำเภอสูงเนิน
อำเภอขามทะเลสอ
อำเภอเมืองนครราชสีมา
อำเภอเฉลิมพระเกียรติ (จังหวัดนครราชสีมา)
ลือมัน

ลือมัน (Лима́н, ) ซึ่งระหว่าง ค.ศ. 1925–2016 ใช้ชื่อว่า กรัสนึยลือมัน (Кра́сний Лима́н; ) เป็นนครทางตอนเหนือของแคว้นดอแนตสก์ ประเทศยูเครน เป็นเมืองชุมทางรถไฟเมืองหนึ่งของแคว้น และเป็นที่ตั้งของหน่วยงานบริหารเทศบาลนครลือมัน ประมาณกันว่าใน ค.ศ. 2021 นครนี้มีประชากร 20,469 คน
นักโบราณคดีค้นพบประติมากรรมหินยุคหินใหม่และร่องรอยวัฒนธรรมซิทจากศตวรรษที่ 4 และ 3 ก่อนคริสต์ศักราชในแถบนครลือมัน ในคริสต์ศตวรรษที่ 17 มีการป้อมปราการสร้างขึ้นที่นี่เพื่อปกป้องชายแดนทางใต้ของภูมิภาคสลอบิดสกาอูกรายีนาจากการโจมตีของชาวตาตาร์ไครเมีย ลือมันได้รับการกล่าวถึงเป็นครั้งแรกในเอกสารจากกลางคริสต์ทศวรรษ 1600 ระหว่างการปฏิรูปการปกครองใน ค.ศ. 1708 ของซาร์ปีเตอร์ที่ 1 แห่งมอสโก ลือมันได้รับการระบุอย่างชัดเจนว่าเป็นหนึ่งในเมืองที่รวมอยู่ในเขตผู้ว่าราชการอะซอฟ ต่อมาใน ค.ศ. 1925 ระบอบโซเวียตได้เติมคำ กรัสนึย (แปลว่า "แดง") หน้าชื่อนครนี้ด้วยจุดประสงค์ทางคตินิยมทางการเมือง จนกระทั่งในวันที่ 4 กุมภาพันธ์ ค.ศ. 2016 รัฐสภายูเครนได้ผ่านร่างกฎหมายให้นครนี้กลับไปใช้ชื่อเดิมโดยตัดคำ กรัสนึย ออกไป
== อ้างอิง ==
นครในประเทศยูเครน
แคว้นดอแนตสก์